open-index/open-wikipedia-markdown huggingface dataset:
הפרויקט של תמרי

**הפרויקט של תמרי** הוא מיזם מוזיקלי ישראלי שהוקם בשנת 2024 להנצחת תמר קדם סימן טוב, בן זוגה ג'וני ושלושת ילדיהם שחר, ארבל ועומר, אשר נרצחו בטבח בניר עוז במהלך טבח שבעה באוקטובר. המיזם פועל לקידום מוזיקה ישראלית בשילוב ערכי חינוך, זיכרון וקהילה, ומתנהל ברובו בהתנדבות על ידי בוגרי ותלמידי כפר הנוער ביכורים, מוסד חינוכי שבראשו עמדה תמר.

## רקע והקמה
ממוזער|העלה של שגיא דקל-חן - ממייסדי כפר הנוער ביכורים, במיצב למען שחרור החטופים ברחובות

תמר קדם סימן טוב נולדה בירושלים בשנת 1988, ושירתה ביחידה מסווגת בצה"ל. במהלך שירותה הכירה את , בן למשפחה אמריקאית-יהודית שהתיישב בקיבוץ ניר עוז. בני הזוג בנו את ביתם בקיבוץ וגידלו את שלושת ילדיהם: התאומות שחר וארבל, ובנם הקטן עומר. תמר נודעה כאשת חינוך מוערכת, ציירת מחוננת, ופעילה קהילתית אשר עמדה בראש כפר הנוער ביכורים. לקראת הבחירות המקומיות של אוקטובר 2023, אף התמודדה על ראשות מועצת חבל אשכול. במהלך טבח שבעה באוקטובר, נרצחו תמר, בן זוגה ושלושת ילדיהם בביתם בקיבוץ ניר עוז. קרול, אמו של ג'וני, נרצחה גם היא.

כפר הנוער ביכורים, אשר הוקם בשנת 2014 על ידי שגיא דקל-חן, אחיו איתי, ואביהם יונתן, נועד לטפח מצוינות במוזיקה ואמנות בקרב בני נוער מאזור עוטף עזה והפריפריה. תמר שימשה כמנהלת הכפר במשך כשלוש וחצי שנים. לאחר מותה, הפך המקום לסמל של מורשתה החינוכית והתרבותית. עם מייסדי הכפר נמנים גם משפחות של חטופים ונרצחים נוספים מהטבח, ביניהם שגיא דקל-חן, אשר שב מהשבי לאחר 498 ימים בעזה.

היוזמה להקמת הפרויקט נולדה מתוך הצורך לריפוי עצמי וקהילתי – כפי שהעיד איתי דקל חן. לאחר הרצח של תמר ומשפחתה, אספו איתי והצוות את בוגרי הכפר והחלו להקליט שירים לזכרה של תמר. ככל שהזמן חלף, הפרויקט התרחב וכלל גם שיתופי פעולה עם אמנים מוכרים והופעות פומביות. דקל חן תיאר את הפרויקט כתגובה קיבוצניקית אופיינית לאסון: . העשייה המוזיקלית, לדבריו, העניקה תחושת מטרה וריפוי גם לחניכים וגם לצוות, אשר רובם הגדול מגיעים מאזור העוטף. הפרויקט כולל כ-45 משתתפים, בהם בוגרי "ביכורים", אמנים מקומיים ואורחים. בין האמנים שהשתתפו: נטע ברזילי, עידן רייכל, אהוד בנאי ומירי מסיקה. ההקלטות וההופעות מתקיימות בהתנדבות ובשיתוף פעולה עם גופים תרבותיים וחינוכיים.

הפרויקט מומן באמצעות קמפיין מימון המונים בפלטפורמת GiveBack, שהשיג מעל ל-100% מהיעד המקורי, שהיה 120,000 ש"ח, תוך חמישה ימים בלבד. הכספים שגויסו שימשו להפקת שירים נוספים, כולל עלויות אולפן, חזרות, צילום ועריכה. כל המשתתפים פועלים בהתנדבות.

## מטרות ופעילות
הפרויקט הוקם על ידי בוגרי כפר "ביכורים", חברים ומשפחות מתוך הקהילה שנפגעה מהטבח, במטרה:
* **הנצחה מוזיקלית**: הפקת ביצועים מחודשים לשירים ישראליים מוכרים, בהשתתפות אמנים מובילים, לזכר משפחת קדם סימן טוב.
* **העלאת מודעות למען השבת החטופים**: קידום המודעות להשבת החטופים ממלחמת חרבות ברזל באמצעות הופעות והקלטות.
* **חיזוק קהילתי**: שיתוף פעולה בין בוגרי כפר הנוער ביכורים" ואמנים מהאזור ליצירת קהילה מוזיקלית תומכת.
מנהלת הפרויקט היא דנה רבינוביץ – זמרת, בוגרת המחזור הראשון של "ביכורים", אשר חזרה לעולם המוזיקה בעקבות המיזם. הרעיון המקורי היה של איתי דקל חן, בשיתוף עם המוזיקאי אייל ברימן.

## דיסקוגרפיה
### סינגלים

## קישורים חיצוניים

* 

## הערות שוליים

קטגוריה:מלחמת חרבות ברזל: אבידות והנצחה
קטגוריה:להקות שהוקמו בשנת 2024
קטגוריה:הטבח בניר עוז
מלון פארק (חברון)

**מלון פארק** הוא מבנה בחברון, שבו חודשה ההתיישבות היהודית בחברון תחת מדינת ישראל. המלון נקרא גם מלון א-נהאר אל־חאלד.

## היסטוריה
המלון השתייך לפאיז קוואסמה, בן לחמולת קוואסמה.

לאחר כיבוש חברון בידי צה"ל בחזית הירדנית במלחמת ששת הימים ביוני 1967 השתכן במבנה מטה הממשל הצבאי של חברון במשך מספר שבועות.

## קבוצת לווינגר
בחורף 1968 התגבשה קבוצה של יהודים, דתיים וחילוניים, במטרה לחדש את היישוב היהודי בחברון. הקבוצה מנתה בין היתר את הרב משה לוינגר, הרב אליעזר ולדמן, אליקים העצני והסופר אהרן אמיר. הקבוצה פרסמה מודעות בעיתונות המזמינות את המעוניינים להצטרף אליה. מאמצי הקבוצה לקנות בתים בחברון נכשלו, ולקראת ליל הסדר, הם החליטו לשכור את מלון "פארק" המקומי. בליל הסדר בשנה זו (1968) השתתפו כמאה איש. מלבד האמורים, נטלו בו חלק גם ישראל הראל, בני קצובר והרב חיים דרוקמן (לימים דמויות מרכזיות ב"גוש אמונים"), והסופר משה שמיר. פורמלית לא היו אנשי הקבוצה מחויבים לקבל אישור לכך, אולם הם היו מתואמים בפועל עם כוחות הביטחון, שציידו אותם בנשק לפני החג. וחלק מהם אף נטלו חלק פעיל בליל הסדר. לדברי אלוף פיקוד המרכז עוזי נרקיס אישר הוא את האירוע לבקשת יהושע ורבין מתוך מחשבה שמדובר באירוע ולא בניסיון להתיישב במקום.

חברי הקבוצה נשארו במהלך חג הפסח ללון במלון, ומרים לוינגר אף הביאה עמה מביתה את המקרר ומכונת הכביסה.

שר החינוך, יגאל אלון, ביקר אצלם והביע תמיכה מופגנת. לפי תוכניתו המדינית, תוכנית אלון, אמורה הייתה חברון להיוותר בתוך גבולות הקבע של ישראל. אלון נתן לאנשי הקבוצה רכב לצרכיהם, ואף הבטיח כי ידאג למי מהם אשר זקוק לתעסוקה. גם שר הביטחון משה דיין השיב לברכת החג שלהם. הלכי הרוח רווחים בתקשורת הישראלית תמכו בהתנחלות בחברון, כך למשל מאמר המערכת של העיתון "הארץ".

בי"ד באייר דנה ממשלת ישראל בנושא וקיבלה החלטה ליישב יהודים בסביבות העיר עצמה, בנפרד מתושביה הערביים, באמצעות הקמת שכונה עירונית יהודית על גבעה ממזרח לעיר. הממשלה החליטה כי עד להקמת שכונה זו, המתנחלים דיירי 'מלון פארק' יתגוררו בבית הממשל הצבאי בחברון. קבוצת המתנחלים גרה שם כשנתיים עד לאכלוס השכונה קריית ארבע, באלול תשל"א (1971).

## לאחר מכן
ב־1980 התגורר במלון ראש עיריית חברון פהד קוואסמה.

ב־1986 קיימה שלום עכשיו במלון כנס ישראלי־פלסטיני לשלום.

## לקריאה נוספת
* חגי הוברמן, בתוך אברהם שבות (עורך), **[[העלייה אל ההר]]: ההתיישבות היהודית המתחדשת ביהודה ושומרון** ירושלים: ספריית בית אל, 2002

## קישורים חיצוניים
* 
* ליל הסדר ששינה את המדינה
* 
* הקמת התנחלות יהודית ראשונה בחברון -ארכיון הסרטים הישראלי
* 

## הערות שוליים

קטגוריה:חברון: מבנים
קטגוריה:היישוב היהודי בחברון: היסטוריה
פטריק אלווין

**פטריק אלווין** (בשוודית: **Patrik Allvin**; נולד ב-10 באוקטובר 1974) הוא שחקן הוקי קרח שוודי לשעבר וכיום משמש כמנכ"ל ונקובר קנאקס.

## קריירת משחק
במהלך קריירת המשחק שלו בהוקי קרח, אלווין שיחק עבור לקסנד בליגת ההוקי השוודית, כמו גם במספר מועדונים אחרים בדרג השוודי הראשון. הוא שיחק גם עבור קוויבק ראפלס ב-IHL, ופנסקולה אייס פיילוטס ב-ECHL.

## קריירת ניהול
אלווין עבד כסקאוט אירופאי עבור מונטריאול קנדיאנס בין 2002 ל-2006. הוא עבד עבור פיטסבורג פינגווינס במשך 16 שנים, זכה בשלושה גביעי סטנלי ובסופו של דבר מונה לעוזר מנכ"ל ולמנכ"ל זמני לאחר עזיבתו של ג'ים רתרפורד.

ב-26 בינואר 2022, הוכרז אלווין כמנכ"ל ה-12 בהיסטוריית הקנאקס. אלווין הוא המנכ"ל השוודי הראשון ב-NHL.

## הערות שוליים

קטגוריה:שחקני הוקי קרח שוודים
קטגוריה:שוודים שנולדו ב-1974
אושר כהן (מיני-אלבום)

"**אושר כהן**" הוא המיני-אלבום השישי של הזמר-יוצר הישראלי אושר כהן, שיצא לאור ב-9 באפריל 2025. האלבום כולל שלושה שירים, אשר נכתבו והולחנו על ידי כהן, בשיתוף פעולה עם יוצרים נוספים. האלבום הופק על ידי כהן עצמו, בשיתוף עם תמיר צור.

## רקע
המיני-אלבום יצא לאור לקראת חג הפסח, כאשר כהן ציין כי העבודה עליו נעשתה בלוח זמנים צפוף, מתוך רצון לשחרר מוזיקה חדשה לפני החג. כהן כתב ברשתות החברתיות: .

## ביצועים מסחריים
שלושת שירי האלבום נכנסו למצעד ההיטליסט של מאקו: "גשם" למקום ה-18, "תחנונים" למקום ה-37 ו"בקבוק על המרפסת" למקום ה-44.

## רשימת רצועות

## משתתפים
* אבי אוחיון – כתיבה, הלחנה וקולות רקע (2)
* אור גבאי – קולות רקע (2)
* אושר כהן – שירה, כתיבה, הלחנה, עיבוד, הפקה מוזיקלית, קלידים, תכנותים, קולות רקע ומיקס (כל הרצועות), קלידים אתניים וכינורות (2)
* איציק פיליבה – מאסטרינג (כל הרצועות)
* דניאל ג'מל – כתיבה והלחנה (3)
* יוני קובני – גיטרות ועוד (2)
* יועד ניר – כינורות ותיווי (1)
* לידור עייש – קלידים, תכנותים וקולות רקע (3)
* מאיר משעלי – כינורות (3)
* מור אוזן – גיטרות, תכנותיים וקלידים (2)
* מיקי אביעוז – בס וגיטרות (1,3)
* סטטיק – הדליפס (2)
* עידן בקשי – קולות רקע (2)
* עמרי זליג – בוזוקי (3)
* תמיר צור – עיבוד, הפקה מוזיקלית, קלידים, תכנותים, קלידים אתניים, קולות ומיקס (2)

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אושר כהן
קטגוריה:אלבומים בעברית
קטגוריה:אלבומי חברת הליקון ארומה מיוזיק
הבחירות הכלליות בגרינלנד 2025

הבחירות הכלליות נערכו בגרינלנד ב-11 במרץ 2025 לבחירת 31 חברי הפרלמנט המקומי. מפלגת הדמוקרטים מהאופוזיציה הפכו למפלגה הגדולה ביותר עם כעשרה מושבים.

## רקע
העצמאות הגרילנדית הייתה הנושא החשוב ביותר בבחירות. הממשלה אף הכריזה בפברואר 2024 כי עצמאות היא מטרתה. במסיבת עיתונאים בתחילת 2025 אמר ראש הממשלה הפרו-עצמאי, מוצי בואורופ אגדה, כי כבר החל תהליך לקבלת עצמאות וככל הנראה רמז כי משאל עם לעצמאות עשוי להתקיים באפריל 2025, במקביל לבחירות.

עם זאת, לאחר שהנשיא האמריקני הנבחר דונלד טראמפ חידש את התעניינותו בגרינלנד, אגדה גדע את היוזמות לעצמאות. בריאיון לפוקס ניוז ב-16 בינואר, קבע אגדה שלגרינלנדים אין רצון להפוך לחלק מארצות הברית, וסקר באותו חודש הראה ש-85% מהנסקרים התנגדו להצעה עם 6% בעד ו-9% חסרי דעה. לקראת הבחירות, מנהיג האופוזיציה ינס פרדריק נילסן (ממפלגת הדמוקרטים) דיבר בתמיכה בעצמאות מוחלטת, ואמר ל-Sky News שגרינלנד "לא למכירה". בדיון אחרון בטלוויזיה לפני יום לפני הבחירות, הביעו מנהיגי כל חמש המפלגות המיוצגות בפרלמנט את חוסר האמון שלהם בטראמפ.

בנוסף על סוגיית העצמאות, הנושאים החשובים במערכת הבחירות כללו את הכלכלה, הסכמי אקלים בין-לאומיים, תפקוד מערכת הבריאות ובעיות חברתיות הקשורות למחירי דירות גבוהים ולחוסר דיור.

לקראת הבחירות, שירות הביון והביטחון ושירות המודיעין הודיעו שהם עוקבים באופן פעיל אחר ניסיונות פוטנציאליים של מעצמות זרות להשפיע על תוצאות הבחירות בגרינלנד.  בריאיון ל-TV 2, אנליסטים עצמאיים חשדו שארצות הברית, רוסיה וסין עלולות להתערב בבחירות.

## תוצאות

## קישורים חיצוניים

## הערות שוליים

קטגוריה:גרינלנד: בחירות
קטגוריה:בחירות 2025
קטגוריה:2025 באמריקה הצפונית
בילי בלטשר

**ויליאם בלטשר** (באנגלית: **William Bletcher**; 24 בספטמבר 1894 – 5 בינואר 1979) היה שחקן אמריקאי. הוא ידוע במיוחד בתפקידיו הקוליים של דמויות וחיות קלאסיות שונות, בעיקר פיט של וולט דיסני, מיקי מאוס והזאב הרע בסרט של דיסני "שלושה חזירים קטנים".

## ביוגרפיה
בלטשר נולד ב-24 בספטמבר 1894 בלנקסטר בפנסילבניה. הוא החל את קריירת המשחק שלו ב והיה פעיל עד שנות ה-70 של המאה ה-20. הוא שיחק בכמה סרטים של שלושת המוקיונים ואוּר גאנג. בילי ברוב הקרירה המשחק ששיחק בתור מדובב, קולו היה נחשב קול חזק.

במהלך הקרירה שלו דובב כמה דמיות של אולפני ההנפשה של וולט דיסני, בניהם הדמויות של פיט והזאב הרע. בנוסף הוא התמודד לתפקד של אחד מהגמדים בסרט של שלגיה ושבעת הגמדים (1937) אבל הוא לא נבחר לתפקיד הגמד כי חששו, שהוא מזהה עם תפקידים אחרים שלו.

בנוסף הוא דיבב בסרט הקצר הבינגו של קרוסבי (Bingo Crosbyana) של הבמאי פריץ פרילינג, הסרט גרם לבינג קרוסבי להגיש תביעה להורדת הסרט משום שלפי דעתו הוא מוצג בסרט באור שלילי.

הוא שיחק גם בסרטי טום וג'רי הוא דיבב לרוב את ספייק ואת טייק ולפעמים גם את טום החתול.

הוא דובב גם דמיות של אולפני האחים וורנר בניהם את האבא דוב בסרט שלושת הדובים (לוני טונס). כחלק מעשרות סרטים שהוא שיחק בסרטי לוני טונס.

### חיים אישיים
בילי היה נשוי לשחקנית ארלין בלטשר, והייתה להם ילדה אחת. בילי בלטשר נפטר ב-5 בינואר 1979 בלוס אנג'לס.

## פילמוגרפיה
רשימה של סרטים שהוא השתתף עד שנת 1927, לאחר מכן השתתף בעוד עשרות סרטים:
* עניין דביק (A Sticky Affair) – הפרופסור (סרט קצר – 1916)
* אחד יותר מדי (One Too Many) – דייר לא מרוצה (סרט קצר – 1916)
* הסרנדה (The Serenade) – (סרט קצר – 1916)
* הקרב המלכותי (The Battle Royal) – סבא ראנט (סרט קצר – 1916)
* האמיצים (The Brave Ones) – שריף (סרט קצר – 1916)
* דודה ביל (Aunt Bill) – דודה לא אמיתית (סרט קצר 1916)
* האבא של מרי ג'יין (Mary Jane's Pa) (1917)
* מי שם? (?Who Goes There) (1917)
* רעב לאהבה (The Love Hunger) – ג'יקי (1919)
* שערורייה רומאית (A Roman Scandal) (סרט קצר – 1919)
* ביגמיסט הביישן (A Bashful Bigamist) – מר סמית' (סרט קצר – 1920)
* גברת ראש העיר הנכבדה (Her Honor the Mayor) מרטין (1920)
* פנה ימינה (Turn To The Right) – סמי מרטין (1922)
* בילי ג'ים (Billy Jim)– ג'ימי (1922)
* בפינה (Cornered) – החתן (1924)
* דרך הרומנטיקה (Romance Road) – חבר של פטריק (1925)
* השומר השקט (The Silent Guardian) – במאי (1925)
* הנערה הפראית (The Wild Girl) – במאי (1925)
* תעלומת בר-סי (The Bar-C Mystery) (1926)
* הקאובוי המגונדר (The Dude Cowboy) – שורטי או'דיי (1926)
* שעת אהבה אחת (One Hour of Love) – הָאלְף פִּינְט' ווֹקֶר (1927)
* זאבי האוויר (Wolves of the Air) – בִּיג בּוֹי' דֶּרְקִי (1927)
* הילד המבריק (The Patent Leather Kid) – מעריץ (1927)

## קישורים חיצוניים

* 

## הערות שוליים

קטגוריה:שחקנים אמריקאים
קטגוריה:מדבבים אמריקאים
מלקמו פטנה

**מלקמו יצחק פטנה** (נולד בשנת 2003) הוא מתאבק ישראלי בסגנון יווני-רומי.

## ביוגרפיה
פטנה נולד באתיופיה, ובשנת 2006 עלה יחד עם משפחתו לישראל. המשפחה התיישבה בראשון לציון.

בגיל 11 החל להתאמן במועדון קידום היאבקות ברחובות. גם שני אחיו, יעקב ומשה, הם מתאבקים בסגנון יווני-רומי, אלופי ישראל.

### 2018
#### מדליית ארד באליפות אירופה עד גיל 15
באליפות אירופה עד גיל 15 שנערכה בגיור שבהונגריה ביוני זכה במדליית ארד בקטגוריית המשקל של עד 41 ק"ג.

### 2019
בפסטיבל האולימפי האירופי לנוער שנערך בבאקו שבאזרבייג'ן סיים במקום שביעי בקטגוריית המשקל של עד 60 ק"ג.

### 2022
#### מדליית ארד באליפות אירופה עד גיל 20
באליפות אירופה עד גיל 20 שנערכה ברומא שבאיטליה ביוני זכה במדליית ארד בקטגוריית המשקל של עד 60 ק"ג.

#### מדליית ארד באליפות עולם עד גיל 23
באליפות העולם עד גיל 23 שנערכה בפונטבדרה שבספרד באוקטובר זכה במדליית ארד בקטגוריית המשקל של עד 60 ק"ג.

### 2023
#### סגן אלוף אירופה עד גיל 23
באליפות אירופה עד גיל 23 שנערכה בבוקרשט שברומניה במרץ זכה במדליית כסף בקטגוריית המשקל של עד 60 ק"ג.

באליפות אירופה 2023 שנערכה בזאגרב שבקרואטיה באפריל סיים במקום 19 בקטגוריית המשקל של עד 60 ק"ג, לאחר שהפסיד בסיבוב הראשון לפרידון אבולדזה מגאורגיה בתוצאה 0–8.

#### מדליית ארד באליפות אירופה עד גיל 20
באליפות אירופה עד גיל 20 שנערכה בסנטיאגו דה קומפוסטלה שבספרד ביוני זכה במדליית ארד בקטגוריית המשקל של עד 60 ק"ג.

באליפות העולם 2023 שנערכה בבלגרד שבסרביה בספטמבר סיים במקום 31 בקטגוריית המשקל של עד 60 ק"ג, לאחר שהפסיד בסיבוב הראשון לצאו ליגוו מהרפובליקה העממית של סין בתוצאה 1–5.

### 2024
באליפות אירופה 2024 שנערכה בבוקרשט בפברואר סיים במקום 11 בקטגוריית המשקל של עד 60 ק"ג, לאחר שהפסיד בשלב שמינית הגמר לרזבאן ארנוט מרומניה בתוצאה 2–6.

#### מדליית ארד באליפות אירופה עד גיל 23
באליפות אירופה עד גיל 23 שנערכה בבאקו במאי זכה במדליית ארד בקטגוריית המשקל של עד 60 ק"ג.

### 2025
#### סגן אלוף אירופה עד גיל 23
באליפות אירופה עד גיל 23 שנערכה בטירנה שבאלבניה במרץ זכה במדליית כסף בקטגוריית המשקל של עד 60 ק"ג.

באליפות אירופה שנערכה בברטיסלאבה שבסלובקיה באפריל סיים במקום 12 בקטגוריית המשקל של עד 60 ק"ג, לאחר שהפסיד בסיבוב הראשון לסדיק ללאייב מרוסיה.

## קישורים חיצוניים

* 	
* 	
* 

## הערות שוליים

קטגוריה:מתאבקים בסגנון יווני-רומי
קטגוריה:מתאבקים ישראלים
קטגוריה:אלופי ישראל בספורט
קטגוריה:ראשון לציון: ספורטאים
קטגוריה:עולים בשנות ה-2000
קטגוריה:ישראלים ילידי אתיופיה
קטגוריה:ישראלים שנולדו ב-2003
רוב ברזנהאן

**רוברט פול ברזנהאן הבן** (באנגלית: **.Robert Paul Bresnahan Jr**; נולד ב-22 באפריל 1990) הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס השמיני של קהיליית פנסילבניה. ברזנהאן הוא חבר המפלגה הרפובליקנית.

## ביוגרפיה
ברזנהאן נולד ב־22 באפריל 1990 בקינגסטון שבפנסילבניה. הוא גדל בעיירה ויומינג שבפנסילבניה ולמד בסמינר המקומי. לאחר לימודיו התיכוניים החל ללמוד מנהל עסקים באוניברסיטת סקרנטון, והיה חבר בנבחרת הגולף של האוניברסיטה. בגיל 19 בלבד מונה ברזנהאן לסמנכ"ל הכספים של "Kuharchik Construction", חברת החשמל לתשתיות כבישים שבבעלות סבו. משהשלים את לימודיו הגבוהים באוניברסיטת סקרנטון, התמנה למנכ"ל החברה בשנת 2013.

בשנת 2023 שיתף ברזנהאן פעולה עם חברת "Midwestern Electric" משיקגו כחלק מהרחבת הפעילות של "Kuharchik Construction". בנוסף, הוא הבעלים של "RPB Ventures", חברת לפיתוח נדל"ן, כשעיקר המיזמים שלו ממוקמים ברחוב מיין ובסביבתו בעיר פיטסטון שבפנסילבניה.

הוא כיהן במספר תפקידים התנדבותיים בצפון־מזרח פנסילבניה, בהם נשיא זמני של הארגון נגד צער בעלי חיים במחוז לוזרן, נשיא מועדון הרוטרי של ויומינג, גזבר בארגון TecBRIDGE וב"קואליציית הרכב האוטונומי".

באוקטובר 2023 הודיע ברזנהאן על התמודדותו למועמדות המפלגה הרפובליקנית עבור ייצוג מחוז הקונגרס השמיני של פנסילבניה בבית הנבחרים של ארצות הברית הכולל את מחוזות לקוואנה, ויין ופייק וכן את מרבית מחוזות לוזרן ומונרו שבצפון־מזרח המדינה. בבחירות הכלליות בנובמבר 2024 ניצח את נציג המחוז הדמוקרטי המכהן מאט קרטרייט. הוא הושבע לתפקידו ב-3 בינואר 2025 עם התכנסות הקונגרס ה-119 של ארצות הברית.

## קישורים חיצוניים

* 

* 

## הערות שוליים

קטגוריה:אמריקאים ילידי פנסילבניה
קטגוריה:אנשי עסקים אמריקאים
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1990
כריס מקפרלנד

**כריס מקפרלנד** (באנגלית: **Chris MacFarland**; נולד ב-28 במרץ 1970) הוא מנהל הוקי קרח אמריקאי המשמש כמנכ"ל קולורדו אוולאנש בליגת ההוקי הלאומית.

## שנים ראשונות
הוא נולד בברונקס שבעיר ניו יורק ושיחק הוקי באוניברסיטת פייס, שם למד תואר ראשון בעסקים ב-1992 ולאחר מכן סיים את לימודיו בבית הספר למשפטים של האוניברסיטה ב-1998. הוא החל את הקריירה שלו בצד העסקי של הוקי קרח כמתמחה במשרד ה-NHL בניו יורק משנת 1993, בזמן שהמשיך את לימודיו במשפטים.

## קריירת ניהול
### קלומבוס בלו ג'אקטס
מקפרלנד הצטרף לקולומבוס לפני עונת 2000 ושימש כמנהל תפעול ההוקי מ-2001 עד 2007 לפני שקודם לתפקיד עוזר המנכ"ל סקוט האוסון, ביולי 2007.

מקפרלנד נשאר עם בלו ג'אקטס במשך 16 שנים, שירת בכל היבטי ההנהלה וסיים את שתי השנים האחרונות שלו בארגון כמנכ"ל ספרינגפילד פלקונס, קבוצת בת של בלו ג'אקטס ב-AHL.

### קולורדו אוולאנש
ב-21 במאי 2015, מקפרלנד נשכר על ידי קולורדו אוולאנש לשמש באותו תפקיד כעוזר המנכ"ל ג'ו סאקיק. בשיתוף פעולה הדוק עם סאקיק, למקפרלנד היה חלק מרכזי בסיוע לשקם את הקבוצה. ממקום אחרון בליגה בעונת 2016/17 ועד לזכייה בגביע הנשיאים ב-2020/21 וזכייה בגביע סטנלי בעונת 2021/22 שלאחר מכן.

ב-11 ביולי 2022, מקפרלנד קודם לתפקיד מנכ"ל קולורדו אוולאנש שזכתה באליפות, כאשר ג'ו סאקיק נכנס לתפקיד נשיא תפעול ההוקי.

## חיים אישיים
לכריס ואשתו צ'נדרה יש שלושה בנים, ג'ייק, גווין, סוייר ובת בשם קארה.

## הערות שוליים

קטגוריה:עורכי דין אמריקאים
קטגוריה:בוגרי אוניברסיטת פייס
קטגוריה:אמריקאים שנולדו ב-1970
הכל בסדר (אלבום)

**הכל בסדר** הוא אלבום האולפן השני של הזמר-יוצר הישראלי בן צור. האלבום יצא לאור ב-8 באפריל 2025, כשנתיים לאחר אלבום הבכורה שלו, "כשתעלה השמש". האלבום כולל שמונה רצועות מקוריות, ומשלב בין עולמות של אמונה, חיפוש עצמי וישראליות עכשווית.

## רקע והפקה
האלבום נוצר לאחר תקופה של כשנתיים של יצירה ועשייה מוזיקלית אינטנסיבית. צור ציין כי כל שיר באלבום מהווה שלב במסע של נשמה המחפשת אמת, שייכות ואהבה. לדבריו: .

## תוכן מוזיקלי
האלבום משלב סגנונות מוזיקליים מגוונים, עם השפעות של מוזיקה מזרחית, פופ ישראלי ומוזיקה יהודית. השירים עוסקים בנושאים של אמונה, זהות אישית, חיפוש רוחני ואהבה.

## סינגלים
הסינגל הראשון מתוך האלבום הוא "הבת של המלך", בו משתתף הזמר יאיר אלייצור. זהו שיתוף פעולה שני בין השניים, לאחר הצלחת השיר "טאטע תטהר". הסינגל הגיע למקום ה־95 במצעד היטליסט של מאקו.

## רשימת רצועות

## קישורים חיצוניים

## הערות שוליים

קטגוריה:אלבומים בעברית
קטגוריה:אלבומי חברת די-מיוזיק
פרעות גומל

**פרעות גומל** התרחשו בין 29 באוגוסט לבין 1 בספטמבר 1903 בעיר גומל באימפריה רוסית. בפרעות אלה פעלו לראשונה באימפריה הרוסית קבוצות יהודיות להגנה עצמית. בפרעות אלה נהרגו עשרה יהודים ורבים אחרים נפצעו. לאחר הפרעות נערך משפט בו שפטו פורעים ויהודים שהתגוננו מפני הפורעים.

## הרקע
ב-1897, לאחר גירוש היהודים ממוסקבה, רבים מהם הגיעו לגומל וכך עלתה אוכלוסיית היהודים המקומית ל-20385 נפש, 55% מכלל אוכלוסיית העיר. באוגוסט 1903, חצי שנה לאחר פרעות קישינב, רבים הפיקו לקחים, קבוצות של צעירים יהודים התארגנו להגנה עצמית והצטיידו בכלי נשק.
שר פנים (הממונה על המשטרה) הרוסי, ויאצ'סלב פלבה, פעל נגד תנועות מהפכניות וראה ביהודי רוסיה גורם מתסיסה. פלבה רצה לסלק את היהודים מהאימפריה הרוסית וכדי לקדם זאת אפילו נפגש באוגוסט 1903 עם תאודור הרצל ושידל את הצאר לתמוך בציונות.

## הערות שוליים

קטגוריה:רוסיה וברית המועצות: אנטישמיות
קטגוריה:האימפריה הרוסית: היסטוריה
קטגוריה:יהדות האימפריה הרוסית
קטגוריה:בלארוס: היסטוריה
גומל
גומל
קטגוריה:1903 ברוסיה
תדליקו

**תדליקו** היא תוכנית מציאות תיעודית ישראלית המבוססת על הפורמט הבריטי "Gogglebox" , המתעדת את הצפייה המשותפת בטלוויזיה של ישראלים ואת דעותיהם על מה שמשודר על המסך. התוכנית שודרה בערוץ 2 במסגרת הזכיינית "קשת" במהלך יוני 2014, וירדה לאחר שני פרקים בעקבות נתוני צפייה נמוכים.

## פורמט
התוכנית מתעדת הצפייה המשותפת בטלוויזיה של קבוצות שונות כמו משפחות, זוגות וחברים, כאשר המשתתפים הם מכל הגילאים ומכל רחבי הארץ. במהלך התוכנית המשתתפים צופים בתוכניות האהובות עליהם והמצלמה מתעדת את שלל תגובותיהם על מה שהם רואים על המסך.

## פרקים

## ירידת התוכנית
לאחר שידור הפרק השני, התוכנית ירדה מהמסך. בזכיינית "קשת" טענו שמדובר בפגרה זמנית הנובעת משידורי המונדיאל. בפועל, נתוני הצפייה של הפרק השני הראו ירידה חדה לעומת הפרק הראשון. בעקבות זאת הוחלט להוריד את התוכנית מהמסך ולא להחזירה גם בסיום שידורי המונדיאל.

## ביקורת
אביעד קדרון מאתר "וואלה" ביקר את התוכנית בחריפות להגדיר אותה בתור . בנוסף, קדרון טען שהתוכנית מציגה תיעוד לא מציאותי של צפייה בטלוויזיה: .

## קישורים חיצוניים
* 
* 
* 
* 
* 

## הערות שוליים

;ביאורים

קטגוריה:תוכניות טלוויזיה ישראליות
קטגוריה:תוכניות מציאות תיעודיות ישראליות
קטגוריה:ערוץ 2: תוכניות וסדרות
קטגוריה:קשת: תוכניות וסדרות
קטגוריה:תוכניות טלוויזיה ישראליות שעלו לשידור בשנת 2014
קטגוריה:תוכניות טלוויזיה ישראליות מבוססות על פורמט בריטי
יאן מרגוליס

**יאנוש (יאן) מרגוליס** (נולד ב-4 בפברואר 2006) הוא מרים משקולות ישראלי.

## קריירה
מרגוליס מתאמן בהרמת משקולות באגודת אס"א תל אביב.

### 2024
באליפות אירופה עד גיל 20  שנערכה בראשין  שבפולין באוקטובר-נובמבר זכה במדליית ארד בהנפה בקטגוריית המשקל של עד 96 ק"ג בתוצאה של 157 ק"ג. הוא סיים במקום רביעי בקרב רב בתוצאה של 324 ק"ג, לאחר שסיים גם במקום שביעי בדחיקה בתוצאה של 167 ק"ג.

### 2025
באליפות אירופה  שנערכה בקישינב שמולדובה באפריל סיים במקום 12 כללי בקטגוריית המשקל של עד 96 ק"ג בתוצאה של 324 ק"ג (מקום שמיני בהנפה בתוצאה של 153 ק"ג ומקום 16 בדחיקה בתוצאה של 171 ק"ג).

## קישורים חיצוניים
* יאן מרגוליס באתר הרשמי של הפדרציה הבין-לאומית להרמת משקולות 

## הערות שוליים

קטגוריה:מרימי משקולות ישראלים
קטגוריה:ישראלים שנולדו ב-2006
אהוא (מקום בבבל)

**אֲהֲוָא** הוא שם מקום בבבל, הנזכר ב (בפסוקים ט"ו, כ"א, ל"א), כמקום כינוס לעולים שעלו לארץ ישראל עם עזרא.

## השערות לגבי זיהוי המקום
הנהר על יד אַהֲוָא נקרא בפסוק כ"א בשם הַנָּהָר אַהֲוָא ובפסוק  בשם נְּהַר אַהֲוָא. מכיוון שדרכו של עזרא לארץ ישראל אינה ידועה, קשה לקבוע את מקומה של אֲהֲוָא. אם המילה הַנָּהָר בפסוק  כוונתה לנהר פרת, ואם כיוון הדרך היה לפי חופי הפרת, ייתכן אולי שאֲהֲוָא היא איהי (או איהי דקירא; עיין קידושין ע"ב א'), אשר נקראת באשורית בשם אִד או אִט, ונזכרת אצל הרודוטוס, א, 179.

לפי דעה אחרת יש לזהות אַהֲוָא בעיר אוונא שעל נהר חידקל, הנזכרת בתלמוד (קידושין ע"א, ב').

## הערות שוליים

קטגוריה:בבל
קטגוריה:ספר עזרא
Princess of Power

***Princess of Power*** הוא אלבום האולפן השישי של הזמרת-יוצרת הוולשית מרינה. הוא יצא לאור ב-6 ביוני 2025, על ידי חברת התקליטים אטלנטיק רקורדס.

האלבום אינו זמין להזרמת מדיה בישראל מאז ספטמבר 2025 עקב תמיכתה של הזמרת ב-No Music for Genocide, מחאת אמנים בעקבות פעולות ישראל ברצועת עזה במלחמת חרבות ברזל.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי מרינה דיאמנדיס
קטגוריה:אלבומים באנגלית
בן איסטמן

**בנג'מין "באנגס" איסטמן** (באנגלית: **Benjamin Bangs Eastman**; 19 ביולי 1911 – 14 בינואר 2002) היה אצן אמריקאי. סגן אלוף אולימפי (לוס אנג'לס 1932) ושיאן עולם בריצת 400 מטר ושיאן עולם בריצת 800 מטר.

איסמן כונה "בן הלוהט" ("Blazing Ben").

## ביוגרפיה
איסטמן נולד בסן פרנסיסקו, קליפורניה לאדלייד (באנגס) ולסמואל פאלמר איסטמן. הוא סיים את לימודיו בבית הספר התיכון ברלינגאם בקליפורניה וקיבל תואר ראשון מאוניברסיטת סטנפורד בשנת 1933 ותואר שני בבית הספר למינהל עסקים באוניברסיטת סטנפורד.

### 1930
בתחרות שנערכה בפאלו אלטו, קליפורניה ב-5 באפריל 1930 הוא קבע בריצת 400 מטר תוצאה של 47.9 שניות ודורג במקום שלישי בעולם בסוף השנה.

### 1931
באליפות IC4A  שנערכה בפרזנו, קליפורניה ב-8 במאי 1931 הוא קבע עם חבריו לאוניברסיטת סטנפורד בריצת שליחים 4x440 יארד שיא עולם חדש של 3:12.6 דקות.

שבוע לאחר מכן, בתחרות שנערכה בלוס אנג'לס, קליפורניה ב-16 במאי הוא קבע בריצת 400 מטר תוצאה של 47.1 שניות ודורג במקום ראשון בעולם בסוף השנה.

### 1932
#### שיאן עולם
בתחרות שנערכה בפאלו אלטו ב-26 במרץ 1932 הוא קבע בריצת 440 יארד שיא עולם חדש של 46.4 שניות, שיפור לשיא בן 4 השנים של אמרסון ספנסר  מארצות הברית (47.0 שניות).

#### סגן אלוף אולימפי
באולימפיאדת לוס אנג'לס זכה במדליית כסף בריצת 400 מטר תוצאה של 46.50 שניות, אחרי חברו לנבחרת ששיפר את שיאו העולמי ביל קאר (46.28 שניות) ולפני אלכס וילסון מקנדה (47.4 שניות).

### 1933
בשנת 1933 הוא קבע שני שיאי עולם באולם, בריצת 500 מטר בתוצאה של 1:02.0 דקות ובריצת 600 יארד בתוצאה של 1:09.2 דקות.

### 1934
בתחרות שנערכה באוניברסיטת פרינסטון ב-16 ביוני 1934 קבע בריצת 880 יארד את שיא העולם בתוצאה של 1:49.8 דקות, שיפור לשיא העולם בן השנתיים של האלוף האולמפי טומי המפסון מבריטניה (1:49.8 דקות). שיא זה נשבר לאחר שנתיים על ידי גלן קנינגהם  מארצות הברית (1:49.7 דקות).

## חיים אישיים
באוניברסיטת סטנפורד הכיר את אשתו, אליס אדווינה אליס. הם נישאו ב-3 בנובמבר 1939 ונולדו להם שלושה בנים. עבד בחברת .Atlas Diesel Engine Co בניו יורק, אוקלנד וסיאטל עד שנת 1946. לאחר שחזר לוודסייד , קליפורניה, ניהל עסק פרטי, .Eastman Equipment Co עד שנת 1959.

בשנת 1959 עבר עם משפחתו להוצ'קיס, קולורדו, שם הפך לחקלאי וניהל מטע תפוחים. הוא כיהן בוועדת החקלאות במשך 12 שנים. בשנת 2002 נפטר בביתו בהוצ'קיס.

## תהילה
בשנת 2006 נכנס להיכל התהילה של האתלטיקה של ארצות הברית.

## שיאים אישיים
* ריצת 400 מטר: 46.1 שניות (1932), **שיא עולם בעבר**
* ריצת 800 מטר: 1:49.1 דקות (1934), **שיא עולם בעבר**

## ראו גם
* התפתחות שיא העולם בריצת 400 מטר 
* התפתחות שיא העולם בריצת 800 מטר 

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:סן פרנסיסקו: אישים
קטגוריה:אצנים אמריקאים
קטגוריה:רצים אמריקאים למרחקים בינוניים
קטגוריה:אתלטים באולימפיאדת לוס אנג'לס (1932)
קטגוריה:שיאני עולם אמריקאים: אתלטיקה
קטגוריה:בוגרי אוניברסיטת סטנפורד
קטגוריה:קליפורניה: אתלטים
קטגוריה:אמריקאים שנולדו ב-1911
קטגוריה:אמריקאים שנפטרו ב-2002
בת שבע (שיר)

"**בת שבע**" הוא שיר שכתב חיים חפר, במאי 1948, לציון שבע שנים לייסוד הפלמ"ח. השיר הולחן על ידי משה וילנסקי והושר על ידי מספר מבצעים שהנודעים ביניהם הם הצ'יזבטרון ושושנה דמארי.

## ההיסטוריה של השיר
השיר "בת שבע" נכתב על ידי חיים חפר והולחן על ידי משה וילנסקי עבור תוכניתה השנייה של להקת הצ'יזבטרון לציון שבע שנים לייסוד הפלמ"ח (נוסד במאי 1941). הופעת הבכורה של הלהקה עם תוכנית זו הייתה ב-20 ביולי 1948 במחנה צריפין אך נטען שהשיר הופץ כבר במאי אותה שנה כשצוין יום ההולדת של הארגון.

ב-27 ביולי 1948 התקיים בתל אביב מצעד צה"ל הראשון ולהקת הצ'יזבטרון הופיעה על המרפסת של תיאטרון הבימה וביצעה גם את השיר "בת שבע". בהמשך אותו הגיעה הצ'יזבטרון לכנס הפלמ"ח שנערך בגני התערוכה הישנים שעל שפת הירקון שם ביצעה שוב את השיר.

לאחר קום המדינה ופירוק הצ'יזבטרון הקליטה שושנה דמארי את השיר באלבומה הראשון, כלניות.

## שם השיר
השיר מתייחס, לכאורה, לנערה בשם "בת שבע" אך הדעה המקובלת היא שהשם מכוון לארגון הפלמ"ח שציין, בשנת כתיבת השיר, שבע שנים להקמתו. בתקופה בה נכתב השיר שלטו עדיין הבריטים בחלקים גדולים של ארץ ישראל וארגון הפלמ"ח היה עדיין לא חוקי ואסור היה להזכיר את שמו באופן רשמי. חיים חפר שמר על קו זה של סודיות והבליע בשם השיר את ההתייחסות לחגיגות יום ההולדת של הארגון.

נטען שבהסתרת שמו של ארגון הפלמ"ח בשיר "בת שבע" הושפע חיים חפר מהשיר של נתן אלתרמן איה (מ-1945) שלגביו נטען שהסתיר את השם ארץ ישראל שהיה גם הוא אסור לביטוי על ידי הבריטים.

## מבנה השיר
השיר מורכב משמונה בתים כשאחרי כל שני בתים מופיע פזמון. כל זוג בתים מוקדש ליחידה שהייתה חלק מהפלמ"ח:
* זוג הבתים הראשון מוקדש ללוחמי מחלקת הטיס של הפלמ"ח שעסקו בתובלה ובתקיפה מהאוויר ().
* זוג הבתים השני מוקדש לאנשי הפלי"ם שעסקו בעיקר בהובלה וליווי ספינות מעפילים והורדת מעפילים אל החוף ().
* זוג הבתים השלישי מוקדש לאנשי פלוגות הרגלים שהיוו את ליבו של הפלמ"ח והסיורים והמדורות הפכו לסמל שלהם ()
* את זוג הבתים האחרון מקדיש חפר לחייל הבודד, החדש בפלמ"ח והתנסויותיו הראשונות ().

## לקריאה נוספת
* גלעד בן ש"ך, **הצ'יזבטרון: אם הלהקות הצבאיות**, הוצאת הקיבוץ המאוחד, 2007

## קישורים חיצוניים
*  אבשלום קור, באופן מילולי: בת שבע ויורדי הסירה, גלי צה"ל, 18 במאי 2025
*  אבשלום קור, באופן מילולי: קפריסין - האי הבודד יכלאני, גלי צה"ל, 22 ביוני 2025
* השיר "בת שבע", באתר זמרשת
* השיר "בת שבע", באתר שירונט
* סיפורו של שיר - בת שבע, באתר של איתי פלאות
* השיר "בת שבע", באתר הספרייה הלאומית
* 
* 

## הערות שוליים

קטגוריה:שירי הצ'יזבטרון
קטגוריה:שירים בעברית
קטגוריה:שירים שנכתבו על ידי חיים חפר
קטגוריה:שירים שהולחנו על ידי משה וילנסקי
קטגוריה:הנצחת הפלמ"ח
ג'יימס בלייר

**ג'יימס בלייר** (באנגלית: **James Blair**; נולד בשנת 1988) הוא יועץ פוליטי אמריקאי, המכהן כסגן ראש סגל הבית הלבן לעניינים חקיקתיים, פוליטיים ותקשורתיים. קודם לכן שימש כיועץ בקמפיין הבחירות הנשיאותי של דונלד טראמפ במסגרת הבחירות לנשיאות ארצות הברית 2024, לאחר שעבד בעבר בקמפיין שלו במסגרת הבחירות בארצות הברית 2020.

## קריירה
בלייר החל את דרכו הפוליטית כיועץ בכיר ליושב ראש בית הנבחרים של פלורידה לשעבר, ריצ'רד קורקורן. בשנת 2016 עמד בראש הזרוע הפוליטית של מאמץ הרוב הרפובליקני בבית הנבחרים של פלורידה. בהמשך שימש כיועץ בכיר בקמפיין הבחירות של רון דה-סנטיס למושל פלורידה בשנת 2018, וכיהן כסגן ראש הסגל של דה-סנטיס לאחר בחירתו.

במהלך מערכת הבחירות לנשיאות 2020, שימש בלייר כמנהל הפוליטי של קמפיין דונלד טראמפ בפלורידה, וניהל את מערך השטח שהתמקד בהגעה לבוחרים בעלי נטייה נמוכה להצבעה.

### Rapid Loop Consulting
לאחר הפסדו של דונלד טראמפ ב-2020 בלייר ייסד את Rapid Loop Consulting, חברת ייעוץ פוליטי וענייני ציבור שבסיסה בטמפה, פלורידה. במהלך מערכת הבחירות של 2022 הוביל קמפיינים מרכזיים וסופר־PACs עבור מועמדים למושל, לסנאט ולבית הנבחרים במדינות שדה קרב כגון אריזונה, מישיגן, אוהיו ופלורידה. בנוסף, הוא מייעץ למועמדים לבתי מחוקקים מדינתיים בפלורידה.

### תפקידו בבית הלבן
עם הודעתו של דונלד טראמפ על התמודדותו לנשיאות ב-2024 הצטרף בלייר לקמפיין הבחירות תחילה לפריימריז ולאחר מכן בקמפיין הבחירות הכלליות לצד סוזי ויילס. בנובמבר 2024 הודיע הנשיא דונלד טראמפ על מינויו של בלייר לתפקיד סגן ראש הסגל לעניינים חקיקתיים, פוליטיים ותקשורתיים. מינויו נכנס לתוקף עם השבעת הממשל החדש ב־20 בינואר 2025.

לפי דיווח של Politico, בלייר היה בין אנשי הבית הלבן שהביעו מורת רוח מהתנהלותו של אילון מאסק, לאחר שזה קיבל החלטות במסגרת המחלקה לייעול ממשלתי מבלי להתייעץ עם גורמים בבית הלבן.

## קישורים חיצוניים

## הערות שוליים

קטגוריה:יועצים פוליטיים אמריקאים
קטגוריה:נשיאות דונלד טראמפ השנייה: אישים
הונקי-טונק

**הונקי-טונק** (באנגלית: **Honky-tonk**) הוא בר שמספק מוזיקת קאנטרי לבידור לקוחותיו. מונח זה יכול לתאר גם את הפסנתר המנוגן בברים אלו. ברים אלו נפוצים בעיקר בדרום ארצות הברית ודרום מערב ארצות הברית. מוזיקאים, כמו ג'מי רוג'רס , ארנסט טאב , לפטי פריזל , האנק ויליאמס, פטסי קליין, ג'וני הורטון  ומרלה האגרד  החלו את הקריירות המוזיקליות שלהם בברים אלו.

מקור המונח "הונקי-טונק" נמצא במחלוקת, אם כי במקור הוא התייחס במקור למופעי קומדיה כחולה  גסה במערב הישן (אוקלהומה, הטריטוריה האינדיאנית וטקסס).

הונקי-טונק הוא גם שמו של ז'אנר מוזיקלי, שבו יצירות הז'אנר מבוססות על סגנון נגינה על פסנתר רגטיים עם דגש לקצב של שתי פעימות עם ברייק חד, ופחות דגש על מלודיה או הרמוניה. הז'אנר, שמנוגן לרוב בגיטרת פלדה הוואית ופידל , התפתח בתגובה לסביבה שבה לא טיפלו כראוי בפסנתרים, שהיו לרוב לא מכוונים עם מספר קלידים לא מנגנים. ז'אנר זה השפיע מאוד על הז'אנר המוזיקלי בוגי-ווגי, כפי שניתן לראות בהקלטה "Honky Tonk Music" של ג'לי רול מורטון ובהקלטה "Honky Tonk Train Blues"  של מיד לוקס לואיס . עם זאת, עד מלחמת העולם השנייה, מוזיקת הונקי-טונק מטקסס, אוקלהומה והחוף המערבי יוחסה כמוזיקת הילבילי.

## קישורים חיצוניים

* Honky-tonk, באתר PBS
* , באתר OPRY

## הערות שוליים

קטגוריה:ארצות הברית: תרבות
קטגוריה:מוזיקת קאנטרי אמריקאית
קטגוריה:שנות ה-1930 במוזיקה
פוטומק (AG-25)

**פוטומק (AG-25)** היא היאכטה הנשיאותית, ששימשה את נשיא ארצות הברית פרנקלין דלאנו רוזוולט משנת 1936 ועד מותו ב-1945. היא שומרה ומוצבת כאוניית מוזיאון בעיר אוקלנד במפרץ סן פרנסיסקו שבקליפורניה.

## האונייה
האונייה נבנתה במספנה במדינת ויסקונסין והושקה בשנת 1934 ככלי שיט של משמר החופים של ארצות הברית בשם אלקטרה. אורכה היה 51 מטר, היה לה דחי של 416 טון ברוטו ומהירותה הייתה 10 עד 13 קשר. בשנת 1936 הועברה לצי ארצות הברית ושמה שונה לפוטומק. היא הועברה לשמש כיאכטה הנשיאותית של פרנקלין דלאנו רוזוולט בנוסף ליאכטה סקוויה  שירש מקודמו הרברט הובר.

מאז ששימש כעוזר מזכיר הצי הייתה לרוזוולט חיבה גדולה לים ולמסורת הצי. הוא לא אהב טיסות והעדיף תמיד להתנייד ברכבת או באונייה. הוא נהנה לשוט בפוטומק, שיט שסיפק לו מנוחה מטרדות תפקידו. הוא קיים בה פגישות עם יועצים ועם מנהיגי הקונגרס. בזמנים אחרים עסק על סיפון האונייה במפגשים משפחתיים, דיג, פוקר וטיפול באוסף הבולים שלו. ב-19 במרץ 1941 שידר מהאונייה את אחד משידורי הרדיו הפומביים שלו. קודם לפרוץ מלחמת העולם השנייה הפליג רוזוולט באונייה עד 50 פעמים בשנה. הוא אף הפליג באונייה עד לפלורידה ולאיי בהאמה.

כיוון שהיה נכה ומוגבל בתנועה ברגליו עקב נזקי מחלת הפוליו חשש רוזוולט מלהילכד בשרפה ללא יכולת להימלט. לכן העדיף את הפוטומק הבנויה פלדה על פני הסקוויה הבנויה מעץ. בתוך הפוטומק הותקנה עבורו בתוך ארובה מדומה מעלית ידנית. הנשיא, שפלג גופו העליון היה חזק במיוחד, הפעיל אותה באמצעות חבלים וגלגלות בין הסלון בבטן האונייה לבין הסיפון.

ב-9 ביוני 1939 אירח הזוג רוזוולט באונייה את המלך ג'ורג' השישי והמלכה אליזבת מהממלכה המאוחדת. שני הזוגות שטו לביתו של ג'ורג' וושינגטון במאונט ורנון. בני מלוכה אחרים שביקרו בספינה היו הנסיכה מרתה מנורווגיה, המלכה וילהלמינה מהולנד ויורש העצר גוסטב משוודיה.

ב-4 באוגוסט 1941, כארבעה חודשים לפני ההתקפה היפנית על פרל הארבור, עלה רוזוולט על סיפון הפוטומק והועבר בסודיות לסיירת הכבדה אוגוסטה, שהובילה אותו לניופאונדלנד לפגישתו הראשונה במהלך המלחמה עם ראש ממשלת בריטניה וינסטון צ'רצ'יל. באותה פגישה גיבשו שניהם את עקרונות האמנה האטלנטית, שהייתה הבסיס לפעולת בעלות הברית במלחמה. האונייה אף הובילה את הנשיא אל הפלגתו לוועידת טהראן ב-1943.

לאחר מותו של רוזוולט באפריל 1945 ירדה הפוטומק מאוד במעמדה. היא החליפה ידיים רבות, ובין השאר נמצאה בבעלות הזמר אלביס פרסלי. בשנת 1980 היא נתפסה בעת שנעשה בה שימוש להברחת סמים והועברה לטרז'ר איילנד שבמפרץ סן פרנסיסקו. האונייה טבעה שם, ולאחר מכן חולצה מהמים והוצבה בחוף המזרחי של המפרץ, כשהיא נטושה ונרקבת. ימים אחדים לפני שעמדו להעבירה לפירוק היא נקנתה על ידי רשות נמל אוקלנד תמורת 15 אלף דולר בלבד.

בנמל אוקלנד החל תהליך השיפוץ והשימור של האונייה שנמשך כ-12 שנים, בהשתתפות ארגונים שונים ומתנדבים. בתהליך הושקעו 5 מיליון דולר והוא השיב לאונייה את תפארתה הישנה. בשנת 1995 היא נפתחה לביקור הציבור בנמל אוקלנד כאוניית מוזיאון ועורכת בחודשי האביב והקיץ שיוטים במפרץ. היא מופעלת כיום על ידי האגודה לשימור היאכטה הנשיאותית פוטומק כאנדרטה לנשיא רוזוולט ולפועלו. האונייה הוכרה כאתר היסטורי לאומי. במרכז המבקרים שלה קיימת תערוכה על ההיסטוריה של האונייה, הכוללת בין היתר ספרים וסרטי וידאו.

## קישורים חיצוניים

* 
* פוטומק באתר Historic Naval Ships Association, מאורכב באתר Web Archive

קטגוריה:אוניות מוזיאון אמריקאיות
קטגוריה:נשיאות פרנקלין דלאנו רוזוולט
קטגוריה:כלי התחבורה של נשיא ארצות הברית
קטגוריה:צי ארצות הברית: כלי שיט
קטגוריה:אוקלנד (קליפורניה)
קטגוריה:יכטות מלכותיות ונשיאותיות
הגדה של פסח מגניזת קהיר

ממוזער|קטע מתוך ההגדה

**הגדה של פסח מגניזת קהיר** היא הגדה של פסח שנמצאה בגניזת קהיר, ומקורה מגניזה שנמצאה בבית הכנסת בן עזרא. ההגדה מתוארכת לשנת 1100 בערך, והיא נחשבת להגדה העתיקה ביותר שנשתמרה. ההגדה הוצגה ב-2019 בספריה הלאומית בירושלים.

## רקע
ההגדה נמצאה בין אוסף של כ-350,000 כתבי יד יהודיים שנמצאו בעליית הגג של בית הכנסת בית עזרא שבקהיר. חלק מההשערה של החוקרים בקשר לתיארוך ההגדה נוגע לאופן שבו נכתבה: על קלף רבוע. בתחילת המאה ה-10 השימוש בקלף לספרים נזנח כמעט לגמרי, וכתיבת הספרים נעשתה על נייר במקום על קלף. בנוסף, צורת האותיות בהגדה מתאימה לצורה המקובלת באותה תקופה.

## ההגדה
הטקסטים של ההגדה כתובים בעברית, אך ההוראות כתובות בערבית, באותיות עבריות. לדוגמה, החלק של נטילת הידיים כתוב כך: "פישרבו אכואסהם ויגסל ידיהם", במקום הנוסח "ישתו מכוסותיהם וייטלו ידיהם" בעברית.

לפי חוקרים שחקרו את ההגדה, ההגדה נכתבה על ידי אדם שקשור למסורת שבארץ ישראל ולא למסורת הבבלית. באותה תקופה התקיימו שני ריכוזים יהודיים גדולים – בבבל, ובארץ ישראל. הפעולה של נטילת הידיים מנוסחת בהגדה כ"ירחצו ידיהם", ולא כפי הנוסח המקובל במסורת הבבלית – "ייטלו ידיהם". לדברי החוקרים, דבר זה מעיד על כך שמחבר ההגדה היה קשור לקהילה הנאמנה למסורת הארץ-ישראלית.

## ראו גם
* הגדת לומברד
* הגדת ברצלונה
* הגדת אמסטרדם
* הגדת ונציה

## הערות שוליים

קטגוריה:גניזת קהיר
גניזת קהיר
קטגוריה:מיזם לטיפול דחוף - ערכים שנוצרו או הורחבו על ידי David6988
קטגוריה:כתבי יד עבריים
פאגו (זמר)

**פסיפיקו סטמבר** (באיטלקית: **Pacifico Settembre**; נולד ב-30 באוגוסט 1971), ידוע בשם הבמה שלו **פאגו**, הוא זמר איטלקי. נולד בקווארטו סנט'אלנה שבאי סרדיניה, והחל את הקריירה המוזיקלית שלו כחבר בלהקת ניו רוז. לאחר פירוק הקבוצה התחיל להופיע ברחובות. במרוצת השנים נדד בין ערים שונות באיטליה, דוגמת נאפולי ומילאנו, והצטרף ללהקת סופר'אפ, שהקליטה גרסת כיסוי לשירים איטלקיים ידועי-שם.

בשנת 2005, לאחר ששלח קטעי דמו רבים לחברות תקליטים, חתם על חוזה עם קרוסלו רקורדס ועם וורנק מיוזיק איטליה. במאי אותה השנה הוציא את סינגל הבכורה שלו, "Parlo di te", שהפך לאחד השירים המושמעים ביותר באותו קיץ באיטליה. באוקטובר פרסם את הסינגל השני שלו, "Non cambi mai". בשנת 2006 הוציא פאגו לאור את אלבום הבכורה שלו, *Pacifico Settembre*. שלוש שנים אחר כך יצא אלבומו השני, *Aria di settembre*, שכלל את "Un'estate fa", דואט עם פרנקו קליפאנו.

במרוצת השנים השתתף פאגו במספר תוכניות טלוויזיה באיטליה. בשנת 2006 זכה בעונה השלישית של תוכנית הריאליטי "Music Farm". בשנת 2019 השתתף בתוכנית "Temptation Island VIP" יחד עם בת זוגו דאז, סרנה אנארדו. בשנת 2020 השתתף בעונה הרביעית של תוכנית הריאליטי "Grande Fratello VIP". ב-24 בפברואר 2024 הופיע בגמר *[[סן מרינו באירוויזיון 2024#Una voce per San Marino 2024|Una voce per San Marino 2024]]*, הקדם הלאומי של  לאירוויזיון 2024, עם השיר "Il protagonista", שסיים במקום ה-17 והאחרון.

## קישורים חיצוניים

## הערות שוליים

קטגוריה:זמרים איטלקים
קטגוריה:ילידי 1971
הם גדולים

**הם גדולים** היא תוכנית אירוח ישראלית בהנחיית אלי יצפאן המבוססת על הפורמט האמריקאי "Little Big Shots", בה מתארחים ילדים בעלי כישרון מיוחד. התוכנית כללה 5 פרקים והיא שודרה החל מ-14 בדצמבר 2017 עד 26 ביוני 2018 בקשת 12.

## תוכן
אלי יצפאן מארח ילדים בעלי כישרון בתחומי השירה, ריקוד, נגינה, ספורט והידע כללי, כאשר חלקם בעלי תחביבים לא שגרתיים. במהלך התוכנית יצפאן מקיים שיחה קומית עם הילד בה הם מספרים על כישרונם: כיצד ומתי התחילו, מה תגובת המשפחה לכישרון ומה שאיפותיהם לעתיד. בסוף השיחה הבמה מסתובבת לצידה השני שבה הוקמה תפאורה מיוחדת עבור הילד על מנת שיוכל להציג את כישרונו במופע בימתי בפני הקהל.

## סקירת התוכנית

### פרקים

## משתתפים

### פרק ראשון

### פרק שני

### פרק שלישי

### פרק רביעי

### פרק חמישי

## ביקורת
נועה רום מאתר "ynet" טענה שהילדים שמשתתפים בתוכנית צעירים מידי בשביל החשיפה וכתבה: .

## קישורים חיצוניים
* 
* 
* 

## הערות שוליים

; ביאורים

קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנת 2017
קטגוריה:קשת: תוכניות וסדרות
קטגוריה:תוכניות טלוויזיה ישראליות מבוססות על פורמט אמריקאי
קטגוריה:תוכניות שצולמו באולפני הרצליה
קטגוריה:אלי יצפאן
אורורו בוראלו

**פרנצ'סקו רוג'רו** (באיטלקית: **Francesco Roggero**; נולד ב-9 באוקטובר 1984), ידוע בשם הבמה **אורורו בוראלו** (באיטלקית: **Auroro Borealo**), הוא זמר, פזמונאי ושחקן איטלקי. בתחילת העשור הראשון של המאה ה-21 היה חבר בכמה להקות, דוגמת סופרמיצ'י דל'אקטה סבארצינה, איל קולו די מריו ודה רוצו קריו. בשנת 2017 החל את הקריירה שלו כסוליסט תחת שם הבמה שלו, והוציא את אלבום הבכורה *Singoloni*.

בשנת 2018 הוציא את אלבומו השני *Sappi che ti ho sempre voluto bene*, שכלל את הסינגלים "Vecchi che urlano" ו-"Trentenni pelati". הוא הופיע בפסטיבלים מרכזיים כגון "מי אמי" ו"אלבורי", והמשיך להופיע ברחבי איטליה. ב-2019 הוציא את האלבום *Adoro Borealo*, שבו שיתף פעולה עם אמנים כמו רוג'רו דה אי טמידי וג'ונסון רג'רה.

בשנת 2020 הוציא את האלבום *Implacabile* והמשיך להופיע באירועים שונים, כמו באלקטרז במילאנו יחד עם להקת פאנקראס. באותה שנה, ייסד את חברת התקליטים "טאלנטו" יחד עם לוקה די קטאלדו מההרכב וירד בלום, והם הוציאו יחד אלבום תחת השם *Sumeri*. ב-2022 פרסם את המיני-אלבום הראשון שלו, *EH*.

במרץ 2023 הוציא את אלבומו החמישי *Aurora Boreale*, שכלל את הסינגלים "Ti amo" ו-"Brutto dappertutto", ויצא לסיבוב הופעות בשם "Tour NON negli stadi". בפברואר 2024 השתתף בוראלו עם מרטלי בתחרות *[[סן מרינו באירוויזיון 2024#Una voce per San Marino 2024|Una Voce per San Marino]]* עם השיר "Giù dal pero". הם שובצו להתחרות במקצה הרביעי, ונכשלו בניסיון להעפיל לגמר.

## קישורים חיצוניים

## הערות שוליים

קטגוריה:זמרים איטלקים
קטגוריה:אמנים הידועים בשם במה
קטגוריה:פזמונאים איטלקים
קטגוריה:שחקני קולנוע וטלוויזיה איטלקים
קטגוריה:איטלקים שנולדו ב-1984
פלאש גורדון (סרט, 1980)

**פלאש גורדון** (באנגלית: **Flash Gordon**) הוא סרט אופרת חלל משנת 1980 בבימויו של מייק הודג'ס, המבוסס על גיבור רצועת הקומיקס פלאש גורדון שיצר אלכס ריימונד. בסרט מככבים סם ג'ונס  בתפקיד הראשי, מלודי אנדרסון , אורנלה מוטי, מקס פון סידוב וחיים טופול, עם טימותי דלטון, מריאנג'לה מלאטו, בריאן בלסד ופיטר ווינגרדה בתפקידי משנה. הסרט עוקב אחר הקוורטרבק פלאש גורדון (סם ג'ונס) ובני בריתו דייל ארדן (מלודי אנדרסון) והנס זרקוב (חיים טופול) כשהם מאחדים את קבוצות הלוחמים של כוכב הלכת מונגו נגד הדיכוי של מינג חסר הרחמים (פון סידוב), שמתכוון להרוס את כדור הארץ.

הסרט צולם בעיקר בבריטניה בסגנון קאמפ הדומה לסדרת הטלוויזיה "באטמן" משנות ה-60. עקב מחלוקת עם המפיק דינו דה-לורנטיס, ג'ונס, השחקן הראשי, עזב את הסרט לפני סיום הצילומים. כתוצאה מכך הרבה מהדיאלוג שלו דובב על ידי השחקן פיטר מרינקר. נסיבות עזיבתו של ג'ונס מהפרויקט והקריירה שלו לאחר יציאתו משמשות כנושאים מרכזיים של הסרט התיעודי "חיים אחרי פלאש" . הסרט עושה שימוש במוזיקה של להקת הרוק קווין וכולל קטעים מוזיקליים מאת הווארד בלייק .

אף על פי שזכה להצלחה קופתית גם בבריטניה וגם באיטליה, פלאש גורדון לא הצליח בשווקים אחרים. קבלת הפנים הביקורתית במהלך ומאז יציאתו הראשונית של הסרט הייתה חיובית בדרך כלל ומאז הוא הפך לסרט קאלט.

## סרט פולחן
פלאש גורדון הפך עם השנים לסרט פולחן עם חובבי מדע בדיוני ופנטזיה. הוא מועדף על הבמאים אדגר רייט וטאיקה ואיטיטי, כאשר רייט השתמש בסרט כאחת ההשפעות החזותיות של "האקסים של החברה שלי". אמן הקומיקס הנודע אלכס רוס מכנה את הסרט כסרט האהוב עליו בכל הזמנים. הוא צייר את הכריכה של מהדורת ה-DVD "מושיע היקום" של הסרט משנת 2007, וכיכב בתוכנית כדי לדבר בהרחבה על חיבתו לסרט. לדברי בריאן ברוך, זה היה גם הסרט האהוב על אליזבת השנייה, שצפתה בו עם נכדיה בכל חג המולד.

בקומדיה "טד" של סת' מקפרלן משנת 2012, הדמויות של טד (מקפרלן) וג'ון (מארק וולברג) מעריצות את פלאש גורדון, והסרט זוכה להתייחסות מספר פעמים במהלך הסרט. ג'ונס (מגלם את עצמו) מופיע גם בסרט במהלך מסיבה ובסיומו של הסרט. הוא מופיע גם בסרט ההמשך "טד 2".
## פרסים ומועמדויות
:
:

:

## ראו גם
* פלאש גורדון
* פלאש גורדון (סרט, 1936)

## קישורים חיצוניים

## הערות שוליים

קטגוריה:סרטים זוכי פרס סאטורן
קטגוריה:סרטי מדע בדיוני מ-1980
קטגוריה:סרטי אולפני יוניברסל
קטגוריה:סרטי קולומביה
קטגוריה:סרטי 1980
ישתבח (שיר של אברהם טל)

"**ישתבח**" הוא סינגל שהוקלט על ידי הזמר הישראלי אברהם טל. הוא יצא לאור ב-26 במרץ 2025, והופץ לשירותי הסטרימינג השונים כסינגל על ידי Mobile1 Music מתוך אלובומו חי. נכון לספטמבר 2025, לשיר יש למעלה מ-260 אלף צפיות ביוטיוב.

## רקע וכתיבה
"ישתבח" נכתב והולחן על ידי שלום מיכאלשווילי, אור מילשטוק ועמרי קסטן, והופק על ידי שגיא ברייטנר. השיר הוא מעין תפילה מודרנית, הודיה פיוטית על החיים על שלל גווניהם – הטוב, הרע והכואב. הדובר משקף מסע אישי של התבגרות והתפכחות, שבו המרחק, הכאב, השברים והאכזבות הפכו לכלים להתקרבות, צמיחה ואמונה. הוא מברך לא רק על הרגעים היפים, אלא גם על הקושי, השקר, הפחד והלילות ללא שינה – כולם הפכו בעיניו לשיעורים רוחניים.

הפזמון מדגיש את הרעיון שהחיים עצמם, על כל מה שהם מזמנים, הם "שיעור בדרך ללא נודע", והאדם מוזמן להכיל את הסתירות ולמצוא את האור גם בחושך. השיר משתמש בשפה מסורתית-דתית כדי למסגר את החוויה כמעשה של קודש, אבל בתוך עולם מודרני, שבור ואישי.

## מיקומי שיא

## הערות שוליים

קטגוריה:שירי אברהם טל
קטגוריה:שירים בעברית
קטגוריה:שירים שנכתבו על ידי אור מילשטוק
קטגוריה:שירים שנכתבו על ידי עמרי קסטן
קטגוריה:שירים שהולחנו על ידי אור מילשטוק
קטגוריה:שירים שהולחנו על ידי עמרי קסטן
קטגוריה:סינגלים בהוצאת Mobile1 Music
רקיתך

"**רקיתך**" (הלחם של "**רק**" ו"**איתך**") הוא סינגל שהוקלט על ידי הזמר הישראלי ליאור נרקיס. הוא יצא באופן עצמי לאור ב-27 במרץ 2025, ועתיד להיכלל באלבומו הבא של נרקיס. הוא הופץ לשירותי הסטרימינג על ידי Mobile1 Music.

## רקע וכתיבה
"רקיתך" נכתב על ידי נרקיס, נטע ברזילי, ליעם חכמון, אלירן אליהו ועומרי דהאן. על הפקתו המוזיקלית היו אחראים אליהו ודהאן. השיר מציג דמות גברית, שמתארת את הקסם והמשיכה לאישה מסקרנת, שוברת לבבות, שמובילה את הסביבה בקצב ובאנרגיה שלה. הוא רואה בה אתגר, שכן היא עשירה, בעלת ביטחון עצמי גבוה ונוצצת. הפזמון החוזר עם הביטוי הקצבי "רקי תקי תקי תך" מדגיש את אווירת המסיבה בשיר, הריקודים והחיבור הפיזי והרגעי ביניהם.

## הצלחה מסחרית וביקורות
מבקר המוזיקה הישראלי יוסי חרסונסקי העניק לשיר שניים וחצי כוכבים מתוך חמישה וכתב: .

"רקיתך" הפך ללהיט ברחבי ישראל. הוא הגיע למקום החמישי במצעד של מדיה פורסט ישראל, המבוסס על נתוני איירפליי שבועיים במדינה.

## מיקומי שיא

## הערות שוליים

קטגוריה:שירי ליאור נרקיס
קטגוריה:שירים בעברית
קטגוריה:שירים שנכתבו על ידי אלירן אליהו
קטגוריה:שירים שהולחנו על ידי אלירן אליהו
קטגוריה:שירים שהופקו על ידי אלירן אליהו
קטגוריה:סינגלים בהוצאת Mobile1 Music
קולד וייב

**קולד וייב** (באנגלית: **Cold wave**) הוא ז'אנר מוזיקלי אירופאי רופף שפותח בסוף שנות ה-1970 ותחילת שנות ה-1980. הז'אנר מאופיין בטון לירי מנותק, שימוש בכלי מוזיקה אלקטרוניים ושימוש בסגנון מינמליסטי. לז'אנר יש מאפיינים מהז'אנרים פוסט-פאנק (Punk), מוזיקה אלקטרונית ומוזיקת הגל החדש.

על פי טום ווטסון ממגזין המוזיקה קראק , "הצליל הקולקטיבי [של קולד וייב] היה מבוקר אך גם 'קר' יותר מזה של קודמיו הסנובים, פאנק עם גרוב דיכאוני". על פי ווטסון, הז'אנר מאופין ב-"פחות עבודת גיטרה, יותר ניסויים אנלוגיים, מקטעי קצב לוחמניים, ומעל לכל, גישה נלהבת לעשה זאת בעצמך". לואי פטיסון מהגרדיאן הצהיר כי במהלך שנות ה-1980, להקות קולד וייב צרפתיות, כמו מרטין דופון , Les Provisoires ואסיילום פארטי  "התחילו לנגן פוסט-פאנק קודר בשפת האם שלהם, בהשרת הגיטרות הקפואות וצלילי התופים המופקים באולפן של מפיק פקטורי רקורדס, מרטין האנט ".

הז'אנר מבוסס על הצליל הקצבי החשוף של מכונות תופים, גיטרות חשמליות וגיטרות בס. כמו כן, קולד וייב מאופיין במוטיבים פשוטים, חוזרים ונשנים עם נגינה סגפנית מאוד של כלי הקשה, שלעיתים קרובות מכילה רק מספר מצומצם של רצפים חוזרים.

מילות השירים של יצירות מהז'אנר בדרך כלל התעסקו באֲרָעִיוּת, בשברירות הקיום האנושי ובחוסר התוחלת על מעשים אנושיים. כמו כן, המבצעים בדרך כלל היו בבגדים כהים, עם איפור חיוור ושיער פרוע וקוצני.

## הערות שוליים

קטגוריה:שנות ה-1970 במוזיקה
קטגוריה:שנות ה-1980 במוזיקה
אליפות ישראל באתלטיקה 2009

**אליפות ישראל באתלטיקה ה-73** נערכה בין התאריכים 1–2 ביולי 2009 באצטדיון הדר יוסף.

## האתלטיות המצטיינות
* **[[ריטה פוגרלוב]]** זכתה בשתי מדליות זהב בריצת 100 מטר ובריצת 200 מטר
* **[[דועה סלימן-חטיב]]** זכתה בשתי מדליות זהב בריצת 800 מטר ובריצת 1500 מטר

## האתלטים המצטיינים
* **[[דמיטרי גלושנקו]]** זכה בשתי מדליות זהב בריצת 100 מטר ובריצת 200 מטר
* **[[טרס שרנקו]]** (הפועל עמק חפר) זכה בשתי מדליות זהב בריצת 400 מטר ובריצת 400 מטר משוכות
* **[[גזצ'או יוסף]]** זכה בשתי מדליות זהב בריצת 800 מטר ובריצת 1500 מטר
* **[[יוחאי הלוי]]** (מכבי תל אביב) זכה בשתי מדליות זהב בקפיצה לרוחק ובקפיצה משולשת

## תוצאות נשים
### מסלול

### שדה

## תוצאות גברים
### מסלול

### שדה

## קישורים חיצוניים
* 
* 
* 

## הערות שוליים

קטגוריה:2009 בישראל: ספורט
קטגוריה:אליפויות ישראל באתלטיקה
קטגוריה:תל אביב-יפו: תחרויות אתלטיקה
גיא בן ארצי

**גיא בן ארצי** (נולד ב-1980) הוא יזם ישראלי, מחלוצי תעשיית הקריפטו והבלוקצ'יין בישראל.

## קורות חייו
בן ארצי נולד בישראל. אביו אמציה בן ארצי הוא איש עסקים ויזם סדרתי ואמו שושנה. אחותו גליה בן ארצי, יזמת טכנולוגיה ושותפתו לעסקים. לבן ארצי אחות נוספת. דודיו הם מתניה בן ארצי, פרופסור למתמטיקה, אביה של רות בן ארצי וחגי בן ארצי. סבו שמואל בן ארצי, סופר ומשורר. דודתו היא אשת ראש הממשלה שרה נתניהו, אימם של יאיר נתניהו ואבנר נתניהו.

בגיל שנתיים עברו הוריו להתגורר בקליפורניה. בין 1996 ל-1999 חזרה המשפחה לגור בישראל והתגוררה ביהוד. לאחר מכן שבו לארצות הברית. בגיל 21, חזר להתגורר בישראל.

בן ארצי בעל תואר ראשון ביחסים בינלאומיים ומדע המדינה ממכללת קולורדו.

## קריירה
### בעסקים
ב-2006 הקים בן ארצי את חברת Real Dice ביחד עם יודי לוי, יותם שחם ואלכסי אקסלביץ'. לאחר כשנתיים, פוצלה החברה לשתי חטיבות: האחת, סטודיו המשחקים Mytopia, אשר ממוקם בישראל ומתמקד בפיתוח משחקים לסלולר ולרשתות חברתיות והשנייה Particle Code, הממוקמת בארצות-הברית ומתמקדת בפיתוח פלטפורמה מיוחדת לפיתוח משחקי Cross-Platform עבור מכשירי סלולר. ב-2010 רכשה ענקית ההימורים 888 את חברת Mytopia לפי שווי עסקה של 18 מיליון דולר. בשנת 2012 נקנתה גם חברת Particle Code על ידי חברת Appcelerator.

ב-2017 הקים את חברת הקריפטו בנקור (Bancor) ביחד עם אייל הרצוג, עם יודי לוי ועם אחותו גליה בן ארצי. פרוטוקול המאפשר נזילות אוטומטית למסחר בטוקנים ללא צורך בצד שני. Bancor נבנה על רשת Ethereum ונחשב לאחד הפרויקטים הראשונים שהשתמשו במנגנון AMM, המהווה כיום אבן יסוד ב-DeFi. הקמת Bancor מומנה באמצעות הנפקת מטבע ראשונית (ICO) שהניבה 153 מיליון דולר, מההנפקות הגדולות באותה תקופה. מאז, הפרוטוקול עיבד המרות בשווי של למעלה מ-1.5 מיליארד דולר, עם מעל 120 מטבעות מבוססי Ethereum. ב-2018 התפרסם כי בנקור תקים מערך הגנה מפני איומי סייבר, לאחר שדיווחה על גניבת מטבעות בשווי 12 מיליון דולר. המהלך תואר על ידי בן ארצי כ"קואליציה של מגני הקריפטו" לשיתוף מאמצים בין כמה שיותר גורמים בתעשייה שילחמו בהאקרים.

ב-2017 הקים גם את חברת האב סקיוריטי (Hub Security) העוסקת בתחום הסייבר. החברה התאחדה עם החברה האמריקאית ספאק (SPAC). ב-2023 פורסם כי בן ארצי ומנכ"ל החברה עוזי מוסקוביץ מנהלים מאבק כנגד המנכ"ל הקודם איל משה וסמנכ"לית משאבי אנוש של החברה, אילת ביטן, שלטענתם גנבו מיליוני שקלים מכספי החברה.

בן ארצי הקים גם את חברת מיי אלה (MyElla) שעוסקת בפעילות מסחר מתקדם בתחום המטבעות הדיגיטליים. ב-2022 החברה נמכרה לטקטונה, חברת נכסים דיגיטליים, ובן ארצי מונה לארכיטקט הראשי בטקטונה ומנכ"ל חברת הבת של החברה.

### בתקשורת
ב-2016 פעל בן ארצי להקמת ערוץ טלוויזיה בעל אופי ימני וניסה לרתום לכך את העיתונאי גדי סוקניק.

במערכת הבחירות של 2021, ביקש שר התקשורת שלמה קרעי מבן ארצי ושותפו לפתח מערכת לניהול בוחרים, בדומה לתוכנת האלקטור שבה השתמשה מפלגת הליכוד במערכת הבחירות שקדמה לכך. עם זאת המערכת שהם פיתחו קרסה ביום הבחירות ולטענת הליכוד גרמה להפסד של שני מנדטים.

## חיים אישיים
בן ארצי נשוי ואב לילדים. מתגורר במושב רשפון.ב-2022 פורסם שבן ארצי רכש נחלה בשווי 40 מיליון ש״ח במושב.

## הערות שוליים

קטגוריה:בוגרי מכללת קולורדו
קטגוריה:יזמים ישראלים
קטגוריה:בלוקצ'יין
קטגוריה:משפחת בן ארצי
קטגוריה:מהגרים מישראל לארצות הברית
קטגוריה:מהגרים ששבו לישראל
קטגוריה:ישראלים שנולדו ב-1980